./data/phi0914/phi001/phi0914.phi001.perseus-lat2.xml
Aemilius consul Liguribus subactis viam Placentia usque Ariminum							perductam Flaminiae iunxit  initia luxuriae in urbem introducta ab							exercitu Asiatico referuntur  Ligures quicumque citra Appenninum erant,							subacti sunt  Bacchanalia, sacrum Graecum et nocturnum, omnium scelerum							seminarium, cum ad incentis turbae coniurationem pervenisset,							investigatum et multorum poena sublatum est  a censoribus L  Valerio							Flacco et M  Porcio Catone, et belli et pacis artibus maximo, motus est							senatu L  Quinctius Flamininus Titi frater, eo quod, cum Galliam							provinciam consul obtineret, rogatus in convivio a Poeno Philippo, quem							amabat, scorto nobili, Gallum quendam sua manu occiderat, sive ut quidam							tradiderunt, unum ex damnatis securi percusserat rogatus a meretrice							Placentina, cuius amore deperibat  exstat oratio M  Catonis in eum 							Scipio Literni decessit, et tamquam iungente fortuna circa idem tempus							duo funera maximorum virorum, Hannibal a Prusia Bithyniae rege, ad quem							victo Antiocho confugerat, cum dederetur Romanis, qui ad exposcendum eum							T  Quinctium Flamininum miserant, veneno sibi mortem conscivit 							Philopoemen quoque dux Achaeorum, vir maximus, a Messeniis occisus							veneno, cum ab eis bello captus esset  coloniae Potentia et Pisaurum et							Mutina et Parma deductae sunt  praeterea res adversus Celtiberos							prospere gestas et initia causasque belli Macedonici continet  cuius							origo inde fluxit, quod Philippus aegre ferebat regnum suum a Romanis							imminui, et quod cogeretur a Thracibus aliisque locis praesidia							deducere